CELEX: 62019TN0153
Language: fi
Date: 2019-03-11 00:00:00
Title: asia T-153/19: Kanne 11.3.2019 — European Union Copper Task Force v. komissio

6.5.2019   
            
            
               FI
            
            
               Euroopan unionin virallinen lehti
            
            
               C 155/51
            
         
      Kanne 11.3.2019 — European Union Copper Task Force v. komissio
      (asia T-153/19)
      (2019/C 155/60)
      Oikeudenkäyntikieli: englanti
      
         Asianosaiset
      
      
         Kantaja: European Union Copper Task Force (Essex, Yhdistynyt kuningaskunta) (edustajat: asianajajat I. Moreno-Tapia Rivas ja C. Vila Gisbert)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa komission täytäntöönpanoasetuksen (EU) N:o 2018/1981 (1) siltä osin kuin siinä uusitaan kupariyhdisteiden hyväksyntä korvattavina tehoaineina lainvastaisin perustein
               
            
                  —
               
               
                  ulottaa kumoamisen vaikutukset komission täytäntöönpanoasetukseen (EU) N:o 2015/408 (2) siltä osin kuin sillä pantiin täytäntöön asetuksen 1107/2009 80 artiklan 7 kohta ja sisällytettiin kupariyhdisteet hyväksyttyjen korvattavien tehoaineiden luetteloon
               
            
                  —
               
               
                  toteaa, että komission täytäntöönpanoasetus (EU) N:o 2018/1981 on loukannut suhteellisuusperiaatetta
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi kolme kanneperustetta.
      
                  1)
               
               
                  Ensimmäinen kanneperuste, jonka mukaan komission täytäntöönpanoasetuksella (EU) N:o 2018/1981 uusitaan kupariyhdisteiden hyväksyntä korvattavina tehoaineina lainvastaisin perustein.
                  
                              —
                           
                           
                              Tässä kanneperusteessa väitetään erityisesti, että asetuksen (EY) N:o 1107/2009 (3) 24 artiklalla ja liitteen II 4 kohdalla rikotaan unionin oikeutta, koska
                              
                                          i)
                                       
                                       
                                          tieteellisen näytön mukaan PBT-arviointiperusteet, erityisesti hidasta hajoavuutta koskeva arviointiperuste, ei ole asianmukainen peruste kuparin kannalta
                                       
                                    
                                          ii)
                                       
                                       
                                          PBT-arviointiperusteiden soveltaminen epäorgaanisiin aineisiin ei ole yhteensopivaa säänneltyjen kemikaalien alalla täytäntöön pantujen muiden säädösten kanssa
                                       
                                    
                                          iii)
                                       
                                       
                                          korvattavien aineiden osalta PBT-arviointiperusteiden soveltamisella kupariyhdisteisiin ylitetään se, mikä on tarpeen asetuksella N:o 1107/2009 tavoiteltujen päämäärien saavuttamiseksi. Lisäksi asetuksessa (EY) N:o 1107/2009 tulkitaan virheellisesti ennalta varautumisen periaatetta.
                                       
                                    
                        
            
                  2)
               
               
                  Toinen kanneperuste, jonka mukaan komission täytäntöönpanoasetus (EU) N:o 2015/408 on lainvastainen kupariyhdisteet korvattaviksi aineiksi luokittelemiseen liittyen.
               
            
                  3)
               
               
                  Kolmas kanneperuste, jossa toissijaisena väitteenä esitetään, että komission täytäntöönpanoasetuksella (EU) 2018/1981 on loukattu suhteellisuusperiaatetta.
               
            
         (1)  1Tehoaineiden kupariyhdisteet hyväksynnän uusimisesta korvattavina tehoaineina kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta 13.12.2018 annettu komission täytäntöönpanoasetus (EU) 2018/1981 (EUVL 2018 L 317, s. 16).
      
         (2)  Kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta 11.3.2015 annettu komission täytäntöönpanoasetus (EU) N:o 2015/408 (EUVL 2015 L 67, s. 18).
      
         (3)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.1009 annettu Euroopan parlamentin ja neuvoston asetus (EY) N:o 1107/2009 (EUVL 2009 L 309, s. 1).